Τίβανταρ Τσόντβαρι Κόστκα

Ο **Τίβανταρ Τσόντβαρι Κόστκα** (ουγγρική προφορά: [ˈTivɒdɒr ˈt͡ʃontvaːri ˈkostkɒ], 5 Ιουλίου 1853 - 20 Ιουνίου 1919) ήταν ένας Ούγγρος ζωγράφος που συμμετείχε στο πρωτοποριακό κίνημα των αρχών του εικοστού αιώνα.  Εργάστηκε κυρίως στη Βουδαπέστη και ήταν ένας από τους πρώτους Ούγγρους ζωγράφους που έγινε γνωστός στην Ευρώπη. Στις 15 Δεκεμβρίου 2006, η Πινακοθήκη Kieselbach της Βουδαπέστης πούλησε σε δημοπρασία τον πιο ακριβό πίνακα του Τσόντβαρι μέχρι στιγμής. Το Rendezvous (Συνάντηση εραστών) (1902) αγοράστηκε από έναν ανώνυμο πελάτη για περισσότερα από ένα εκατομμύριο ευρώ.

Έργα του Τσόντβαρι βρίσκονται στην Εθνική Πινακοθήκη της Ουγγαρίας στη Βουδαπέστη και στο Μουσείο Τσόντβαρι στο Πετς, μεταξύ άλλων φορέων και ιδιωτικών συλλεκτών.

## Βιογραφικά στοιχεία
Ο Τσόντβαρι γεννήθηκε στις 5 Ιουλίου 1853 στο Kisszeben, της περιοχής Sáros, στο Βασίλειο της Ουγγαρίας (το οποίο σήμερα λέγεται Sabinov και ανήκει στη Σλοβακία) και πέθανε στις 20 Ιουνίου 1919 στη Βουδαπέστη. Ο πατέρας του, ο δρ. Λάζλο Κόστκα, ήταν γιατρός και φαρμακοποιός, η μητέρα του ήταν η Franciska Hajczelmajer από το Darócz (το οποίο σήμερα λέγεται Šarišské Dravce και ανήκει στη Σλοβακία).  Οι πρόγονοί του από την πλευρά του πατέρα του ήταν Πολωνοί που εγκαταστάθηκαν στην Ουγγαρία.  Παρά το γεγονός ότι Τσόντβαρι είχε εμμονή με τις ούγγρικές ρίζες του, μεγάλωσε μιλώντας σλοβακικά ανακατεμένα με γερμανικά.  Εργαζόταν ως φαρμακοποιός μέχρι τα 20 του. 

Ένα ζεστό ηλιόλουστο απόγευμα της 13ης Οκτωβρίου 1880, όταν ήταν 27 ετών, είδε ένα μυστικιστικό όραμα. Άκουσε μια φωνή να λέει: "Θα γίνεις ο μεγαλύτερος ζωγράφος του κόσμου, μεγαλύτερος από τον Ραφαήλ."  Ο Τσόντβαρι έκανε ταξίδια σε όλη την Ευρώπη, επισκέφτηκε τις πινακθήκες του Βατικανού και επέστρεψε στην Ουγγαρία για να κερδίσει χρήματα για τα ταξίδια του δουλεύοντας σε φαρμακείο. Από το 1890, ταξίδεψε σε όλον τον κόσμο. Επισκέφτηκε το Παρίσι, τη Μεσόγειο (Δαλματία, Ιταλία, Ελλάδα), τη Βόρεια Αφρική και τη Μέση Ανατολή (Λίβανος, Παλαιστίνη, Αίγυπτος, Συρία) και ζωγράφιζε. Συχνά οι πίνακες του είναι πολύ μεγάλοι, με πλάτος και ύψος αρκετά μέτρα.

Ο Τσόντβαρι ζωγράφησε τα μεγάλα του έργα μεταξύ 1903 και 1909. Έκανε κάποιες εκθέσεις στο Παρίσι (1907) και στη Δυτική Ευρώπη. Οι περισσότεροι από τους κριτικούς στη Δυτική Ευρώπη αναγνώριζαν τις ικανότητες και την τέχνη του, αλλά στο Βασίλειο της Ουγγαρίας κατά τη διάρκεια της ζωής του, θεωρούνταν εκκεντρικός τύπος για διάφορους λόγους, π.χ. για τη χορτοφαγία του, το γεγονός ότι ήταν κατά του αλκοόλ και κατά του καπνίσματος, τον φιλειρηνισμό του και τα ζοφερά, προφητικά γραπτά για τη ζωή του (Curriculum), την ιδιοφυΐα του (*Η αυθεντία*, *Η ιδιοφυΐα*) και τη θρησκευτική φιλοσοφία του (Positivum). Μερικοί από τους βιογράφους του θεώρησαν οτι έδειχναν μια λανθάνουσα, αλλά ολοένα αυξανόμενη σχιζοφρένεια.  Αν και αργότερα αναγνωρίστηκε, κατά τη διάρκεια της ζωής του το οραματιστικό και εξπρεσιονιστικό του ύφος του Τσόντβαρι δεν βρήκε μεγάλη ανταπόκριση. Ήταν μοναχικός από τη φύση του και η «αποτυχία» του εξασθενούσε τη δημιουργική του δύναμη.

Ο Τσόντβαρι ζωγράφισε περισσότερους από εκατό πίνακες, ο πιο διάσημος και εμβληματικός από τους οποίους είναι πιθανώς ο *Μοναχικός κέδρος* (*Magányos cédrus*). Η τέχνη του συνδέεται με τον μεταϊμπρεσιονισμό και τον εξπρεσιονισμό, αλλά ήταν αυτοδίδακτος και δεν μπορεί να ταξινομηθεί σε ένα στιλ.

## Κληρονομιά
μικρογραφία|300x300εσ| ''Ηλιοβασίλεμα στο Traui''

* Το Μουσείο Τσόντβαρι στο Πετς της Ουγγαρίας ιδρύθηκε προς τιμήν του και εκεί βρίσκονται πολλά από τα έργα του.

## Ένα απόσπασμα

: *"Εγώ, ο Τίβανταρ Κόστκα, ο οποίος άφησε την πρώτη του νιότη για την αναγέννηση του κόσμου, αποδεχόμενος το κάλεσμα του αόρατου πνεύματος, είχα μια κανονική δουλειά, άνεση, πλούτο τότε (...) Όταν πήγα στο Παρίσι το 1907, αντίθετα, ήμουν μόνος ανάμεσα σε εκατομμύρια έχοντας μόνο το αποτέλεσμα της θείας πρόνοιας και γνώρισα τη ματαιοδοξία του κόσμου, αλλά δεν έχω σκοτώσει 10&nbsp;εκατομμύρια ανθρώπους, μόνο τους ξεμέθυσα, δεν έχω κάνει πωλήσεις, γιατί δεν με ένοιαζε το εμπόριο. Αποσύρθηκα από τον κόσμο αντ' αυτού, πηγαίνοντας στην κορυφή των Λιβάνων και ζωγραφίζοντας κέδρους".*
:: Τίβανταρ Τσόντβαρι Κόστκα: Positivum.

## Πίνακες

Αρχείο:Contváry Ablaknál ülő nő 1890.jpg|Γυναίκα που κάθεται στο παράθυρο
Αρχείο:Csontváry Kosztka, Tivadar - Deer (1893).jpg|Ελάφι
Αρχείο:Csontváry Kosztka, Tivadar - Bird of Prey (1893).jpg|Αρπακτικό πουλί
Αρχείο:Csontvary Teniszező társaság.jpg|Τένις
Αρχείο:Csontváry Kosztka Tivadar - Hídon átvnuló társaság (1901 korul).jpg|Άνθρωποι που περνούν μια γέφυρα, 1901
Αρχείο:Cskt-castellamare di stabia (1902).jpg|Castellamare di stabia, 1902
Αρχείο:Cskt-selmecbanya latkepe (1902).jpg|Πανόραμα της Selmecbánya
Αρχείο:Csontváry Szerelmesek találkozása.jpg|Rendez-vous of Lovers, 1902
Αρχείο:Csontváry Kosztka, Tivadar - Old Fisherman (1902).jpg|Γέρος ψαράς
Αρχείο:Csontváry Kosztka Tivadar - 1903 - Schaffhauseni vízesés.jpg|Καταρράκτης στο Schaffhausen 1903
Αρχείο:Cskt-jajcei vizeses (1903).jpg|Καταρράκτης στο Jajce
Αρχείο:Cskt-romai hid mosztarban (1903).jpg|Πίνακας 1903
Αρχείο:Cskt-tavasz mosztarban (1903).jpg|Άνοιξη στο Μόσταρ, 1903
Αρχείο:Cskt-fohaszkodo udvozito (1903).jpg|*Ο Προφήτης που προσεύχεται* (Ο Νέος από τη Νάιν), 1903
Αρχείο:Cskt-panaszfal bejaratanal jeruzsalemben (1904).jpg|Το τείχος των δακρύων στην Ιερουσαλήμ, 1904
Αρχείο:Cskt-olajfak hegye jeruzsalemben (1905).jpg|Το όρος των ελαιών στην Ιερουσαλήμ
Αρχείο:Cskt-zarandoklas a cedrusokhoz libanonban (1907).jpg|Προσκύνημα στους Κέδρους του Λιβάνου, 1907, Ουγγρική Εθνική Πινακοθήκη, Βουδαπέστη
Αρχείο:Cskt-maganyos cedrus (1907).jpg|Μοναχικός κέδρος, 1907
Αρχείο:Csontváry Kosztka Tivadar - 1908 - Mária kútja Názáretben.jpg|Η Μαρία πηγαίνει στη Ναζαρέτ
Αρχείο:Csontváry Kosztka Tivadar - 1909 - Sétalovaglás a tengerparton.jpg|Οι αναβάτες στη θάλασσα, 1909
Αρχείο:Csontváry Kosztka, Tivadar - Ruins of the Greek Theatre at Taormina - Google Art Project.jpg|Ερείπια Ελληνικού Θεάτρου στην Ταορμίνα, 1905, Ουγγρική Εθνική Πινακοθήκη, Βουδαπέστη


## Παραπομπές


## Πηγές

* 

## Άλλες πηγές
Németh, Lajos. Τσόντβαρι. Βουδαπέστη: Corvina, 1992.ISBN&nbsp; .

## Εξωτερικοί σύνδεσμοι

* Εξαιρετικά υψηλής ανάλυσης φωτογραφία των ''Ερειπίων Ελληνικού Θεάτρου στην Ταορμίνα'' (ευγενική προσφορά της Εθνικής Πινακοθήκης της Ουγγαρίας)
* Μουσείο Τσόντβαρι, Πετς  (στα αγγλικά  )
* Καλές Τέχνες στην Ουγγαρία
* Σύντομο βιογραφικό
*   
* Τσόντβαρι στο Oceanbidge
* Τσόντβαρι στην Εγκυκλοπαίδεια Britannica
* Έκθεση Csontváry Geniusz στη Βουδαπέστη, 2015
 

Κατηγορία:Ζωγράφοι του συμβολισμού
Κατηγορία:Ούγγροι καλλιτέχνες